అంతర్జాతీయ యోగా వేడుకలో ప్రధాని మోదీరిషీకేశ్, మార్చి 2: ‘ప్రపంచం ప్రస్తుతం రెండు ముప్పులు ఎదుర్కొంటోంది. ఒకటి.. ఉగ్రవాదం.. రెండోది వాతావరణ మార్పులు. ఉగ్రవాద సంక్షుభిత విశ్వంలో శాశ్వత శాంతి నెలకొనాలంటే యోగానే మార్గం’ అని ప్రధాని మోదీ పేర్కొన్నారు. రుషీకేశ్లో పవిత్ర గంగానది తీరాన పరమార్థ నికేతన్లో జరుగుతున్న అంతర్జాతీయ యోగా వేడుకలో ఆయన గురువారం వీడియో కాన్ఫరెన్స్ ద్వారా ప్రసంగించారు. యోగా కేవలం వ్యాయామ రూపం కాదని, శారీరక, మానసిక, ఆధ్యాత్మిక చింతనతో శాంతిని సాధించే మార్గమని తెలిపారు. ‘యోగా మానవుడిని ప్రకృతి దరికి తీసుకెళ్తుంది. నేను అనే అహంభావం నుంచి మనం అనే విశాల భావనను కలిగిస్తుంది’ అని ఆయన వ్యాఖ్యానించగానే సభికులు పెద్దపెట్టున హర్షధ్వానాలు చేశారు. ఉగ్రవాదం, వాతావరణ మార్పుల నుంచి ప్రపంచం ముప్పు ఎదుర్కొంటున్న నేపథ్యంలో శాంతిస్థాపనకు యోగానే మార్గమని మోదీ స్పష్టం చేశారు. ఇంత గొప్ప కార్యక్రమాన్ని నిర్వహిస్తున్న పరమార్థ నికేతన్ అధిపతి స్వామి చిదానంద సరస్వతికి మోదీ శుభాకాంక్షలు తెలిపారు.
antarjaatiiya yoga vedukalo pradhaani modirishikesh, marchi 2: ‘prapancham prastutam rendu muppulu edurkontondi. okati.. ugravaadam.. rendodi vaataavarana maarpulu. ugravaada sankshubhita vishwamlo saashwata saanti nelakonalante yogane maargam’ ani pradhaani modii perkonnaru. rusheekeshlo pavitra gangaanadi tiiraana paramartha niketanlo jarugutunna antarjaatiiya yoga vedukalo aayana guruvaram veedio conferens dwara prasanginchaaru. yoga kevalam vyayama roopam kaadani, saareeraka, maanasika, aadhyaatmika chintanatho saantini saadhinche maargamani telipaaru. ‘yoga maanavudini prakruti dariki teesukeltundi. nenu ane ahambhavam nunchi manam ane visaala bhavananu kaligistundi’ ani aayana vyaakhyaaninchagaane sabhikulu peddapettuna harshadhvaanaalu chesaru. ugravaadam, vaataavarana maarpula nunchi prapancham muppu edurkontunna nepathyamlo saantisthaapanaku yogane maargamani modii spashtam chesaru. inta goppa kaaryakramaanni nirvahistunna paramartha niketan adhipati swami chidaananda sarasvatiki modii subhaakaankshalu telipaaru.